cyanic-selkie/wikianc huggingface dataset:
भाषाविज्ञान
भाषा-विज्ञान की परिभाषा
ऊपर दी गई सभी परिभाषाओं पर विचार करने से ज्ञात होता है कि उनमें परस्पर कोई अन्तर नहीं है। डॉ॰ श्यामसुन्दर दास की परिभाषा में जहाँ केवल भाषाविज्ञान पर ही दृष्टि केन्द्रित रही है वहीँ मंगलदेव शास्त्री एवं भोलानाथ तिवारी ने अपनी परिभाषाओं में भाषा विज्ञान के अध्ययन के प्रकारों को भी समाहित कर लिया है। परिभाषा वह अच्छी होती है जो संक्षिप्त हो और स्पष्ट हो। इस प्रकार हम भाषा-विज्ञान की एक नवीन परिभाषा इस प्रकार दे सकते हैं- “जिस अध्ययन के द्वारा मानवीय भाषाओं का सूक्ष्म और विश्लेषणात्मक अध्ययन किया जाए, उसे भाषा-विज्ञान कहा जाता है।”
साहित्य और भाषा-विज्ञान
भाषा के प्रचलित वर्तमान स्वरूप को छोड़ कर शेष सारी अध्ययन सामग्री भाषा-विज्ञान को साहित्य से ही उपलब्ध होती है। यदि आज हमारे सामने संस्कृत, ग्रीक और अवेस्ता साहित्य न होता तो भाषा-विज्ञान कभी यह जानने में सफल न होता कि ये तीनों भाषाएँ किसी एक मूल भाषा से निकली हैं। इसी प्रकार आदिकाल से लेकर आधुनिक काल तक का हिन्दी साहित्य हमारे सामने न होता तो भाषा-विज्ञान हिन्दी भाषा के ऐतिहासिक विकास का अध्ययन किस प्रकार कर पाता।
भाषा-विज्ञान किसी प्रकार से भी भाषा का अध्ययन करे उसे पग-पग पर साहित्य की सहायता लेनी पड़ती है। बुन्देलखण्ड के नटखट बालकों के मुंह से यह सुन कर-
व्याकरण कहता है कि यह क्या बला है, प्राचीन साहित्य का अध्ययन ही उसे बतलाएगा कि शाकटायन के प्रथम सूत्र ‘ऊँ नमः सिद्धम्’ का ही यह बिगड़ा हुआ रूप है।
साहित्य भी भाषा-विज्ञान की सहायता से अपनी अनेक समस्याओं का समाधान खोजने में सफल हो जाता है। डॉ॰ वासुदेव शरण अग्रवाल ने भाषा-विज्ञान के सिद्धान्तों के आधार पर जायसीकृत ‘पद्मावत’ के बहुत से शब्दों को उनके मूल रूपों से जोड़ कर उनके अर्थों को स्पष्ट किया है। साथ ही शुद्ध पाठ के निर्धारण में भी इससे पर्याप्त सहायता ली है। अतः साहित्य और भाषा-विज्ञान दोनों एक दूसरे के सहायक हैं।
शरीर-विज्ञान और भाषा-विज्ञान
भाषा मुख से निकलने वाली ध्वनि को कहते हैं अतः भाषा-विज्ञान में हवा भीतर से कैसे चलती है, स्वरयंत्र, स्वरतंत्री, नासिकाविवर, कौवा, तालु, दाँत, जीभ, ओंठ, कंठ, मूर्द्धा तथा नाक के कारण उसमें क्या परिवर्तन होते हैं तथा कान द्वारा कैसे ध्वनि ग्रहण की जाती है, इन सबका अध्ययन करना पड़ता है। इसमें शरीर-विज्ञान ही उसकी सहायता करता है। लिखित भाषा का ग्रहण आँख द्वारा होता है और इस प्रक्रिया का अध्ययन भी भाषा-विज्ञान के अन्तर्गत ही होता है। इसके लिए भी उसे शरीर विज्ञान का ऋणी होना पड़ता है।
भूगोल और भाषा-विज्ञान
भाषा-विज्ञान और भूगोल का भी-गहरा सम्बन्ध है। कुछ लोगों के अनुसार किसी स्थान की भौगोलिक परिस्थितियों का उसकी भाषा पर गहरा प्रभाव पड़ता है। किसी स्थान में बोली जाने वाली भाषा में वहाँ के पेड़-पौधे, पक्षी, जीव-जन्तु एवं अन्न आदि के लिए शब्द अवश्य मिलते हैं परन्तु यदि उनमें से किसी की समाप्ति हो जाए तो उसका नाम वहाँ की भाषा से भी जुदा हो जाता हैं। ‘सोमलता’ शब्द का प्रयोग आज हमारी भाषा में नहीं होता। इस लोप का कारण सम्भवतः भौगोलिक ही है। किसी स्थान में एक भाषा का दूर तक प्रसार न होना, भाषा में कम विकास होना तथा किसी स्थान में बहुत सी बोलियों का होना भी भौगोलिक परिस्थितियों का ही परिणाम होता है। दुर्गम पर्वतों पर रहने वाली जातियों का परस्पर कम सम्पर्क होने के कारण उनकी बोली प्रसार नहीं कर पाती। नदियों के आर-पार रहने वाले लोगों की बोली-भाषा सामान्य भाषा से हट कर भिन्न होती है।
देशों, नगरों, नदियों तथा प्रान्तों आदि के नामों का भाषा-वैज्ञानिक अध्ययन करने में भूगोल बड़ी मनोरंजक सामग्री प्रदान करता है।
अर्थ-विचार के क्षेत्र में भी भूगोल भाषा-विज्ञान की सहायता करता है। ‘उष्ट्र’ का अर्थ भैंसा से ऊँट कैसे हो गया तथा ‘सैंधव’ का अर्थ घोड़ा और नमक ही क्यों हुआ, आदि समस्याओं पर विचार करने में भी भूगोल सहायता करता है। भाषा-विज्ञान की एक शाखा भाषा-भूगोल की अध्ययन-पद्धति तो ठीक भूगोल की ही भाँति होती है। इसी प्रकार किसी स्थान के प्रागौतिहासिक काल के भूगोल का अध्ययन करने में भाषा-विज्ञान भी पर्याप्त सहायक होता है।
इतिहास और भाषा-विज्ञान
इतिहास का भी भाषा-विज्ञान से घनिष्ठ सम्बन्ध है। इतिहास के तीन रूपों (१) राजनीतिक इतिहास, (२) धार्मिक इतिहास, (३) सामाजिक इतिहास-को लेकर यहाँ भाषा-विज्ञान से उसका सम्बन्ध दिखलाया जा रहा है-
भाषाविज्ञान तथा ज्ञान के अन्य क्षेत्र
भाषाविज्ञान के अध्ययन में तर्कशास्त्र, भौतिकशास्त्र एवं मानव-शास्त्र जैसे अन्य ज्ञान के क्षेत्र भी बड़ी सहायता पहुंचाते हैं। मनुष्य में अनेक प्रकार के अंधविश्वास घर कर लेते हैं जिनका उसकी भाषा पर प्राभाव पड़ता है। भारतीय सामज में स्त्रियाँ अपने पति का नाम घुमा-फिराकर लेती है, सीधा-स्पष्ट नहीं। रात्रि में विशाल कीड़ों का नाम नहीं लिया जाता है। वे अपने लड़के का नाम मांगे (मांगा हुआ), छेदी (उसकी नाक छेद कर), बेचू (उसे दो-चार पैसे में किसी के हाथ बेच कर), घुरहू (कूड़ा), कतवारू (कूड़ा) अलिचार (कूड़ा) या लेंढ़ा (रड्डी), आदि रखते हैं। अंधविश्वासों के अतिरिक्त अन्य बहुत सी सामाजिक-मनोविज्ञान से सम्बद्ध गुत्थियों के स्पष्टीकरण के लिए मानव-विज्ञान की शाखा-प्रशाखाओं का सहारा लेना पड़ता है।
इस प्रकार ज्ञान के अनेक क्षेत्र- संस्कृति-अध्ययन, शिक्षाशास्त्र, सांख्यिकी, पाठ-विज्ञान - आदि भाषा विज्ञान से गहरा सम्बन्ध रखते हैं।
भाषा-विज्ञान के अध्ययन के विभाग
विषय-विभाजन की दृष्टि से भाषाविज्ञान को भाषा-संरचना (व्याकरण) एवं 'अर्थ का अध्ययन' (semantics) में बांटा जाता है। इसमें भाषा का वैज्ञानिक दृष्टिकोण से विश्लेषण और वर्णन करने के साथ ही विभिन्न भाषाओं के बीच तुलनात्मक अध्ययन भी किया जाता है। भाषाविज्ञान के दो पक्ष हैं- तात्त्विक और व्यवहारिक।
इसके अतिरिक्त भाषाविज्ञान का ज्ञान-विज्ञान की अन्यान्य शाखाओं के साथ गहरा संबंध है। इससे समाजभाषाविज्ञान, मनोभाषाविज्ञान, गणनामूलक भाषाविज्ञान (computational lingustics), आदि इसकी विभिन्न शाखाओं का विकास हुआ है। भाषाविज्ञान के गौण क्षेत्र निम्नलिखित हैं-
तात्त्विक भाषाविज्ञान के प्रक्षेत्र
शब्द-विज्ञान : रूप या पद का आधार शब्द है। शब्दों पर रचना या इतिहास इन दो दृष्टियों से विचार किया जा सकता है। किसी व्यक्ति या भाषा का विचार भी इसके अन्तर्गत किया जाता है। कोश-निर्माण तथा व्युत्पत्ति-शास्त्र शब्द-विज्ञान के ही विचार-क्षेत्र की सीमा में आते हैं। भाषा के शब्द समूह के आधार पर बोलने वाले का सांस्कृतिक इतिहास जाना जा सकता है।
ध्वनि-विज्ञान : शब्द का आधार है ध्वनि। ध्वनि-विज्ञान के अन्तर्गत ध्वनियों का अनेक प्रकार से अध्ययन किया जाता है। इसके अन्तर्गत ध्वनि-शास्त्र (Phonetics) एक अलग से उपविभाग है जिसमें ध्वनि उत्पन्न करने वाले अंगों-मुख-विवर, नासिका-विवर, स्वर तंत्री, ध्वनि यंत्र के साथ-साथ सुनने की प्रक्रिया का भी अध्ययन किया जाता है। इस अध्ययन के दो रूप हैं-ऐतिहासिक और दूसरा तुलनात्मक। ग्रिम नियम का सम्बन्ध इसी से है।
अर्थ-विज्ञान : वाक्य का बाहरी अंग ध्वनि पर समाप्त हो जाता है यह भाषा का बाहरी कलेवर है इसके आगे उसकी आत्मा का क्षेत्र प्रारम्भ होता है जिसे हम अर्थ कहते हैं। अर्थ-रहित शब्द आत्मारहित शरीर की भाँति व्यर्थ होता है। अतः अर्थ भाषा का एक महत्त्वपूर्ण अंग होता है। अर्थ-विज्ञान में शब्दों के अर्थों का विकास तथा उसके कारणों पर विचार किया जाता है।
भाषाविज्ञान के अध्ययन की पद्धतियाँ अथवा प्रकार
किसी भी अध्ययन को हम वैज्ञानिक तब कहते हैं जब उसमें एक निश्चित प्रक्रिया को अपना कर चलते हैं। भाषा विज्ञान भी किसी भाषा के कारण-कार्यपरक युक्तिपूर्ण विवेचन-विश्लेषण के लिए कुछ निश्चित प्रक्रियाओं में बंध कर चलता है। इन्हीं प्रक्रियाओं के आधार पर अभी तक भाषा-विज्ञान के पाँच प्रकार के अध्ययन हमें प्राप्त होते हैं-
सामान्यतया भाषा का अध्ययन निम्नांकित दृष्टियों से किया जाता है :
वर्णनात्मक पद्धति
वर्णात्मक पद्धति द्वारा एक ही काल की किसी एक भाषा के स्वरूप का विश्लेषण किया जाता है। इसके लिए इसमें उन सिद्धांतों पर प्रकाश डाला जाता, जिनके आधार पर भाषा-विशेष की रचनागत विशेषताओँ को स्पष्ट किया जा सके। ध्यातव्य है कि इस पद्धति में एक साथ विभिन्न कालों को भाषा का समावेश नहीं किया जा सकता, क्योंकि हर काल की भाषा के विश्लेषण के लिए पृथक्-पृथक् सिद्धांतों का प्रयोजन पड़ेगा।
पाणिनि न केवल भारत के, अपितु संसार के सबसे बड़े भाषाविज्ञानी हैं, जिन्होंने वर्णनात्मक रूप में भाषा का विशद एवं व्यापक अध्ययन किया। कात्यायन एवं पतंजलि भी इसी कोटि में आते हैं। ग्रीक विद्वानों में थ्रैक्स, डिस्कोलस तथा इरोडियन ने भी इस क्षेत्र में उल्लेख्य कार्य किया था।
पाणिनि से पूर्ण प्रभावित होकर ब्लूमफील्ड (अमरीका) ने सन् १९३२ ई. में 'लैंग्वेज' नामक अपना ग्रन्थ प्रकाशित करवाकर वर्णनात्मक भाषाविज्ञान के विकास का मार्ग प्रशस्त किया। इधर पश्चिमी देशों - विशेषकर अमरीका में वर्णनात्मक भाषाविज्ञान का आशातीत विकास हुआ है।
ऐतिहासिक पद्धति या कालक्रमिक पद्धति (diachronic linguistics)
किसी भाषा मे विभिन्न कालों में परिवर्तनों पर विचार करना एवं उन परिवर्तनों के सम्बन्ध में सिद्धांतो का निर्माण ही ऐतिहासिक भाषाविज्ञान (Historical linguistics) का उद्देश्य होता है। वर्णनात्मक पद्धति का मूल अन्तर यह है कि वर्णनात्मक पद्धति जहाँ एककालिक है, वहाँ ऐतिहासिक पद्धति द्विकालिक।
संकृत भाषा की प्राचीनता ने ऐतिहासिक पद्धति की ओर भाषाविज्ञानियों का ध्यान आकृष्ट किया। 'फिलॉलोजी' का मुख्य प्रतिपाद्य प्राचीन ग्रन्थों की भाषाओं का तुलनातमक अध्ययन ही था। मुख्यतः संस्कृत, जर्मन, ग्रीक, लॉतिन जैसी भाषाओं पर ही विद्वानों का ध्यान केन्द्रित रहा। फ्रेडरिक औगुस्ट वुल्फ ने सन् १७७७ ई. में ही ऐतिहासिक पद्धति की ओर विद्वानों का ध्यान आकृष्ट किया था।
वस्तुतः, किसी भी भाषा के विकासात्मक रूप को समझने के लिए ऐतिहासिक पद्धति का सहारा लेंना ही पड़ेगा। पुरानी हिन्दी अथवा मध्यकालीन हिन्दी और आधुनिक हिन्दी में क्या परिवर्तन हुआ है, इसे ऐतिहासिक पद्धति द्वारा ही स्पष्ट किया जा सकता है।
तुलनात्मक पद्धति
तुलनात्मक पद्धति द्वारा दो या दो से अधिक भाषाओं की तुलना की जाती है। इसे मिश्रित पद्धति भी कह सकते हैं, क्योंकि विवरणात्मक पद्धति तथा ऐतिहासिक पद्धति दोनों का आधार लिया जाता है। विवरण के लिए किसी एक काल को निश्चित करना होता है और तुलना के लिए कम-से-कम दो भाषाओं की अपेक्षा होती है। इस प्रकार, तुलनात्मक पद्धति को वर्णनात्मक पद्धति और ऐतिहासिक पद्धति का योग कहा जा सकता है।
तुलनात्मक पद्धति किन्हीं दो भाषाओं पर लागू हो सकती है। जैसे, भारतीय भाषाओं - भोजपुरी आदि में भी परस्पर तुलना की जाती है या फिर हिन्दी-अंगरेजी, हिन्दी-रूसी, हिन्दी-फारसी का भी तुलनात्मक अध्ययन किया जाता है। अर्थात् इसमें क्षेत्रगत सीमा नहीं है।
संरचनात्मक (गठनात्मक) पद्धति
संरचनात्मक पद्धति वर्णनात्मक पद्धति की अगली कड़ी है। अमरीका में इस पद्धति का विशेष प्रचार हो रहा है। इसमें यांत्रिक उपकरणों को अधिक महत्त्व दिया जा रहा है, जिससे अनुवाद करने में विशेष सुविधा होगी। जैलिग हैरिस ने 'मेथेड्स इन स्ट्रक्चरल लिंग्युस्टिक्स ' नामक पुस्तक लिखकर इस पद्धति को विकसित किया।
भाषाविज्ञान का प्रयोगात्मक पक्ष
फ्रांसीसी भाषावैज्ञानिकों में रूइयो ने स्वनविज्ञान के प्रयोगों के विषय में (Principes phonetique experiment, Paris, 1924) ग्रंथ लिखा था। लंदन में प्रो॰ फर्थ ने विशेष तालुयंत्र का विकास किया। स्वरों के मापन के लिये जैसे स्वरत्रिकोण या चतुष्कोण की रेखाएँ निर्धारित की गई हैं, वैसे ही इन्होंने व्यंजनों के मापन के लिये आधार रेखाओं का निरूपण किया, जिनके द्वारा उच्चारण स्थानों का ठीक ठीक वर्णन किया जा सकता है। डेनियल जांस और इडा वार्ड ने भी अंग्रेजी स्वनविज्ञान पर महत्वपूर्ण कार्य किया है। फ्रांसीसी, जर्मन और रूसी भाषाओं के स्वनविज्ञान पर काम करने वालों में क्रमश: आर्मस्ट्राँग, बिथेल और बोयानस मुख्य हैं। सैद्धांतिक और प्रायोगिक स्वनविज्ञान पर समान रूप से काम करनेवाले व्यक्तियों में निम्नलिखित मुख्य हैं: स्टेटसन (मोटर फोनेटिक्स 1928), नेगस (द मैकेनिज्म ऑव दि लेरिंग्स,1919) पॉटर, ग्रीन और कॉप (विजिबुल स्पीच), मार्टिन जूस (अकूस्टिक फोनेटिक्स, 1948), हेफनर (जनरल फोनेटिक्स 1948), मौल (फंडामेंटल्स ऑव फोनेटिक्स, 1963) आदि।
इधर एक नया यांत्रिक प्रयास आरंभ हुआ है जिसका संबंध शब्दावली, अर्थतत्व तथा व्याकरणिक रूपों से है। यांत्रिक अनुवाद के लिए वैंद्युत कम्प्यूटरों का उपयोग वैज्ञानिक युग की एक विशेष देन है। यह अनुप्रयुक्त भाषाविज्ञान का अत्यंत रोचक और उपादेय विषय है।
अनुप्रयुक्त भाषाविज्ञान
विस्तृत विवेचन के लिये अनुप्रयुक्त भाषाविज्ञान देखें।
राष्ट्रीय बाल अधिकार संरक्षण आयोग, भारत
राष्ट्रीय बाल अधिकार संरक्षण आयोग (एन.सी.पी.सी.आर) समस्त विधियाँ, नीतियां कार्यक्रम तथा प्रशासनिक तंत्र बाल अधिकारों के संदर्श के अनुरूप हों, जैसाकि भारत के संविधान तथा साथ ही संयुक्त राष्ट्र बाल अधिकार सम्मेलन (कन्वेशन) में प्रतिपाादित किया गया है। बालक को 0 से 18 वर्ष के आयु वर्ग में शामिल व्यक्ति के रूप में पारिभाषित किया गया है। आयोग की स्थापना संसद के एक अधिनियम (दिसम्बर 2005) बालक अधिकार संरक्षण आयोग अधिनियम, 2005 के अंतर्गत मार्च 2007 में की गई थी।
आयोग अधिकारों पर आधारित संदर्श की परिकल्पना करता है, राष्ट्रीय नीतियों और कार्यक्रमों में प्रवाहित होता है, जिसके साथ राज्य, जिला और खण्ड स्तरों पर पारिभाषित प्रतिक्रियाएं भी शामिल है, जिसमें प्रत्येक क्षेत्र की विशिष्टताओं के प्रकाश में प्रत्येक बालक तक पहुंच बनाने के उद्देश्य से, इसमें समुदायों तथा कुटुम्बों तक गहरी पैठ बनाने का आशय रखा गया है तथा अपेक्षा की गई है कि क्षेत्र में हासिल किए गए सामूहिक अनुभव पर उच्चतर स्तर पर सभी प्राधिकारियों द्वारा विचार किया जाएगा। इस प्रकार, आयोग बाल तथा उनकी कुशलता को सुनिश्चित करने के लिए राज्य के लिए एक अपरिहार्य भूमिका, सुदृढ़ संस्था-निर्माण प्रक्रियाओं, स्थानीय निकायों और समुदाय स्तर पर विकेन्द्रीकरण के लिए सम्मान तथा इस दिशा में वृहद सामाजिक चिंता की परिकल्पना करता है।
आयोग का गठन
केन्द्रीय सरकार अधिनियम के अंतर्गत निर्दिष्ट किए गए कृत्यों का निष्पादन करने के लिए एक निकाय का गठन करेगी जिसे राष्ट्रीय बाल अधिकार संरक्षण आयोग(एन. सी. पी. सी. आर.) के नाम से जाना जाएगा। आयोग निम्नलिखित सदस्यों से मिलकर बनेगा:
ट्वेंटी-20 अंतरराष्ट्रीय रिकॉर्ड की सूची
इस लेख में पुरुषों के ट्वेंटी-20 अंतरराष्ट्रीय के रिकॉर्ड हैं।
लिस्टिंग अंकन
टीम अंकन
गेंदबाजी अंकन
एचएमएस बीगल
एचएमएस बीगल चेरोकी वर्ग की 10 तोपों वाली शाही नौसेना की ब्रिगेडियर-छोटी नाव थी, जिसका जलावतरण 11 मई 1820 को टेम्स नदी पर स्थित वूलविक गोदी पर किया गया था, जिसकी कुल लागत £ 7,803 थी। इसी वर्ष जुलाई में इस पोत ने यूनाइटेड किंगडम के राजा जॉर्ज चतुर्थ के राज्याभिषेक के समारोह की समुद्री परेड में हिस्सा लिया था और इस परेड के दौरान यह लंदन पुल के नीचे से गुजरने वाला पहला पोत था। इसके बाद कुछ समय तक यह किसी काम में नहीं लिया गया। इसके बाद इसे एक सर्वेक्षण पोत के रूप में रूपांतरित किया गया और इसने तीन अभियानों में भाग लिया। इसकी दूसरी सर्वेक्षण यात्रा पर युवा प्रकृतिवादी चार्ल्स डार्विन इस पोत पर था और चार्ल्स डार्विन के क्रम-विकास के सिद्धांत ने बीगल को इतिहास का एक सबसे प्रसिद्ध पोत बना दिया।
उप्पलपाडु पक्षी अभयारण्य
उप्पलपाडु पक्षी अभयारण्य (Uppalapadu Bird Sanctuary) भारत के आन्ध्र प्रदेश राज्य के गुन्टूर ज़िले के उप्पलपाडु ग्राम के समीप स्थित एक पक्षी अभयारण्य है। यहाँ जांघिल, हवासील और कई अन्य पक्षी मिलते हैं, जिनमें से बहुत-सी जातियाँ साइबेरिया, ऑस्ट्रेलिया और अन्य स्थानों से यहाँ प्रजनन के लिए आती हैं।
भल्या, पिथौरागढ (सदर) तहसील
भल्या, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
भारतमाता
भारत को मातृदेवी के रूप में चित्रित करके भारत माता या 'भारतम्बा' कहा जाता है। भारतमाता को प्राय नारंगी रंग की साड़ी पहने, हाथ में तिरंगा ध्वज लिये हुए चित्रित किया जाता है तथा साथ में सिंह होता है।
भारत में भारतमाता के बहुत से मन्दिर हैं। काशी का भारतमाता मन्दिर अत्यन्त प्रसिद्ध है जिसका उद्घाटन सन् १९३६ में स्वयं महात्मा गांधी ने किया था। हरिद्वार का भारतमाता मन्दिर भी बहुत प्रसिद्ध है।
प्रमस्तिष्कीय वाहिकी रोग
प्रमस्तिष्कीय वाहिकी रोग (Cerebrovascular disease) के अन्तर्गत विभिन्न प्रकार की चिकित्सा स्थितियां आतीं हैं जो मस्तिष्क की रक्त वाहिकाओं और मस्तिष्क परिसंचरण को प्रभावित करती हैं। मस्तिष्क को ऑक्सीजन और पोषक तत्वों की आपूर्ति करने वाली धमनियां अक्सर इन विकारों में क्षतिग्रस्त हो जातीं हैं या विकृत हो जाती हैं। सेरेब्रोवास्कुलर रोग की सबसे आम रूप स्थानिक अरक्तताजन्य स्ट्रोक ( इस्केमिक स्ट्रोक ) या मिनी-स्ट्रोक और कभी-कभी एक रक्तस्रावी स्ट्रोक है।
उच्च रक्तचाप (उच्च रक्तचाप) स्ट्रोक और सेरेब्रोवास्कुलर रोगों के लिए सबसे महत्वपूर्ण योगदान कारक है क्योंकि यह रक्त वाहिकाओं की संरचना को बदल सकता है और परिणामस्वरूप एथेरोस्क्लेरोसिस हो सकता है । एथेरोस्क्लेरोसिस मस्तिष्क में रक्त वाहिकाओं को संकीर्ण करता है, जिसके परिणामस्वरूप मस्तिष्क की कमी हुई है। अन्य जोखिम कारक जो स्ट्रोक में योगदान करते हैं, उनमें धूम्रपान और मधुमेह शामिल हैं। संकीर्ण सेरेब्रल धमनियों में इस्केमिक स्ट्रोक हो सकता है, लेकिन लगातार ऊंचा रक्तचाप भी जहाजों के फाड़ का कारण बन सकता है, जिससे रक्तस्रावी स्ट्रोक हो सकता है।
राजपूत (1982 फ़िल्म)
राजपूत 1982 में बनी हिन्दी भाषा की फ़िल्म है।
पेलिकनिडाए
पेलिकनिडाए (Pelecanidae) पेलिकनीफोरमीज़ गण के पक्षियों का एक जीववैज्ञानिक कुल है।
सीक्रेट मैजिक कंट्रोल एजेंसी
सीक्रेट मैजिक कंट्रोल एजेंसी एक 2021 रूसी कंप्यूटर-एनिमेटेड जासूस फंतासी साहसिक कॉमेडी पारिवारिक फिल्म है। फिल्म का निर्माण विजार्ट एनिमेशन, सीटीबी फिल्म कंपनी और क्यूईडी इंटरनेशनल ने किया है। एनालिसा ला बियान्को, व्लादिमीर निकोलेव, जेफरी स्पेंसर, एलेक्सी त्सित्सिलिन और एलेक्सी ज़मिस्लोव द्वारा लिखित और एलेक्सी त्सित्सिलिन द्वारा निर्देशित, यह फिल्म ब्रदर्स ग्रिम द्वारा हंसेल और ग्रेटेल की कहानी पर आधारित है।
यह फिल्म 18 मार्च 2021 को रूस में सोनी पिक्चर्स प्रोडक्शंस एंड रिलीजिंग (एसपीपीआर) द्वारा जारी की गई थी। नेटफ्लिक्स ने फिल्म के वैश्विक अधिकार हासिल कर लिए और इसे स्ट्रीमिंग सेवा पर 25 मार्च 2021 को रिलीज़ किया। नेटफ्लिक्स के लिए स्ट्रीमिंग रैंकिंग में फिल्म ने अच्छा प्रदर्शन किया और रिलीज के पहले सप्ताह में शीर्ष दस वैश्विक व्यूअरशिप चार्ट में पहुंच गई। फिल्म को आम तौर पर आलोचकों से सकारात्मक समीक्षा मिली, खासकर एनीमेशन को देखते हुए।
भ्रूणीय स्तर
भ्रूणीय स्तर कोशिकाओं की एक प्राथमिक परत होती है जो भ्रूण के विकास के दौरान बनती है। कशेरुकियों में तीन भ्रूणीय स्तर विशेष रूप से उच्चारित होती हैं; यद्यपि, सभी यूमेटाज़ोन्स (प्राणी जो स्पंज हेतु बहन हैं) दो या तीन प्राथमिक भ्रूणीय स्तरों का उत्पादन करते हैं। कुछ प्राणी, जैसे निडारिया, दो भ्रूणीय स्तरों (बाह्यत्वक् और अन्तस्त्वक्) का उत्पादन करते हैं जो उन्हें द्विकोरकी बनाते हैं। अन्य प्राणी जैसे कि द्विपार्श्वी इन दो स्तरों के बीच एक तृतीय स्तर (मध्यजनस्तर) का उत्पादन करते हैं, जिससे उन्हें त्रिकोरकी बना दिया जाता है। भ्रूणीय स्तर अन्तत: जीवोत्पत्ति की प्रक्रिया के माध्यम से एक प्राणी के सभी ऊतकों और अंगों को जन्म देती हैं।
ऐतिहासिक भूविज्ञान
ऐतिहासिक भूविज्ञान (Historical geology) के अन्तर्गत भूविज्ञान के सिद्धान्तों का उपयोग करके पृथ्वी के इतिहास की पुनर्रचना की जाती है और उसे समझने की कोशिश की जाती है। ऐतिहासिक भूविज्ञान उन प्रक्रियाओं पर अपना ध्यान केंद्रित करता है जो पृथ्वी की सतह तथा उपसतह को बदलते हैं। यह स्तरिकी (stratigraphy), संरचना-भूविज्ञान तथा पैलिओंटोलॉजी (paleontology) आदि का उपयोग करके इन घटनाओं के क्रम को निर्धारित करता है। ऐतिहासिक भूविज्ञान विभिन्न भूवैज्ञानिक कालों में विकसित पादपों एवं जन्तुओं पर भी ध्यान केंद्रित करता है। बीसवीं शताब्दी के पूर्वार्ध में रेडियोसक्रियता एवं अन्य रेडियोमापी कालनिर्धारण तकनीकों के विकास से ऐतिहासिक भूविज्ञान को बहुत सहायता मिली।
किसी स्थान के भूवैज्ञानिक इतिहास की अच्छी जानकारी से आर्थिक भूविज्ञान के क्षेत्र में बहुत मदद मिलती है। आर्थिक भूविज्ञान, ऊर्जा एवं कच्चे माल की खोज एवं निष्कर्षण का विज्ञान है। इसी प्रकार, ऐतिहासिक भूविज्ञान की गहरी समझ के द्वारा पर्यावरणीय भूविज्ञान (Environmental geology) में बहुत मदद मिलती है, जैसे भूकम्प एवं ज्वालामुखी आदि के बारे में जानकारी।
पश्चिम बंगाल फुटबॉल टीम
पश्चिम बंगाल फुटबॉल टीम प्रायोजन के कारण वर्तमान में डीटीडीसी बंगाल के रूप में जाना जाता है, एक भारतीय फुटबॉल टीम है जो संतोष ट्रॉफी सहित भारतीय राज्य फुटबॉल प्रतियोगिताओं में पश्चिम बंगाल का प्रतिनिधित्व करती है। वे 1969 में मैसूर के बाद 1970 के संस्करण में खेलकर महाद्वीपीय शीर्ष स्तरीय टूर्नामेंट - एशियन चैंपियन क्लब टूर्नामेंट में भाग लेने वाली दूसरी भारतीय टीम थीं। इंडियन फुटबॉल एसोसिएशन (आईएफए) की स्थापना 1893 में बंगाल में हुई थी।
पश्चिम बंगाल की दो टीमें मोहन बागान और ईस्ट बंगाल हैं।
इतिहास
बंगाल ने 1941-42 की संतोष ट्रॉफी में राष्ट्रीय प्रतियोगिताओं में अपनी शुरुआत की। पश्चिम बंगाल 45 बार संतोष ट्रॉफी के फाइनल में पहुंचा है, 32 खिताब जीते हैं, किसी भी टीम द्वारा सबसे अधिक है। बालादास चटर्जी द्वारा प्रबंधित, टीम ने 1949 और 1959 के बीच छह संतोष ट्रॉफी खिताब जीते 1962 में, पूर्व भारतीय कप्तान समर बनर्जी ने बंगाल को ट्रॉफी जिताने में मदद की।
2003 से पहले, टीम "बंगाल फुटबॉल टीम" के रूप में प्रतिस्पर्धा करती थी। 16 अगस्त 2021 को, पश्चिम बंगाल ने साल्ट लेक स्टेडियम में भारत की राष्ट्रीय टीम के खिलाफ एक दोस्ताना मैच खेला और इसे भारत ने 1-0 से जीता। अक्टूबर 2022 में, बिस्वजीत भट्टाचार्य द्वारा प्रबंधित पश्चिम बंगाल ने भारत के 36 वें राष्ट्रीय खेलों में फाइनल में केरल को 5-0 से हराकर स्वर्ण पदक जीता।
दास
एक भारतीय उपनाम जो बंगाल, बिहार और ओड़िशा के क्षेत्रों में हिन्दुओं द्वारा प्रयुक्त होता है।
गिलूण्ड
यँहा आहड़ संस्कृति का प्रसार था यँहा के चित्रों पर ज्यामितीय अलंकरण मिलता है
वेस्ट इंडियन
एक वेस्ट इंडियन वेस्ट इंडीज (एंटिल्स और ल्यूसियन द्वीपसमूह) का मूल निवासी या निवासी है। 100 से अधिक वर्षों के लिए  वेस्ट इंडियन  शब्द विशेष रूप से वेस्ट इंडीज के मूल निवासियों का वर्णन करते हैं, लेकिन 1661 तक यूरोपीय लोगों ने इसका इस्तेमाल करना शुरू कर दिया था, जो कि वेस्ट इंडीज में रहने वाले यूरोपीय उपनिवेशवादियों के वंशजों का वर्णन करते थे। कुछ वेस्ट इंडियन लोग इस शब्द को ब्रिटिश वेस्ट इंडीज के नागरिकों या मूल निवासियों के लिए आरक्षित करते हैं।
मणि
मणि एक अनमोल वस्तु होती है जिसमे एक सूक्ष्म शक्ति होती है। मणि का कोई एक निश्चित आकार नहीं होता। इसको दो मुख्य तरीके से विभक्त कर सकते हैं।
- जैविक मणि - जो की किसीभी जीव से मिलता है। उदहारण स्वरूप : नागमणि, गजमणि, उल्लूक मणि, सुकरमणि, मोरमणि, कपिमणि आदि। जैविक मणि में उस जीव का सुक्ष्म तत्त्व होता है।
- प्राकृतिक मणि - ये मणि किसी जीव या जंतु से नहीं मिलता। प्रकृति में स्वतः ही प्राप्त होता है। इसका मूल स्रोत ढूँढना बहुत मुश्किल है। प्राकृतिक मणि में स्यमंतक मणि, मेघ मणि, कौस्तुभ मणि, पारस मणि आदि है।
मणि कोई हीरा, पन्ना, माणिक आदि पत्थर नहीं होती। मणि में छिपे हुए सूक्ष्म शक्ति ही उसकी पहचान है, जिसको परखना इतना सहज नहीं। मणि से सूक्ष्म शक्ति को निकाला भी जा सकता है और वापस रोपण भी किया जा सकता है।
उदाहरण
जैविक मणि में नाग मणि, गज मणि, उल्लूक मणि, सुकर मणि प्रमुख हैं।
प्राकृतिक मणि में स्यमंतक मणि, मेघ मणि, कौस्तुभ मणि, पारस मणि प्रमुख हैं।
भाटकोट, पिथौरागढ (सदर) तहसील
भाटकोट, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
निमं कुन्द्रह
निमं कुन्द्रह में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
निज़ामाबाद
निज़ामाबाद (Nizamabad), जिसका स्थानीय पुराना नाम इन्‍दूर (Indur) या इन्‍द्रपुरी (Indrapuri) था, भारत के तेलंगाना राज्य के निज़ामाबाद ज़िले में स्थित एक नगर है। यह ज़िले का मुख्यालय भी है।
विवरण
निज़ामाबाद अपनी समृद्ध संस्‍कृति के साथ-साथ ऐतिहासिक स्‍मारकों और प्राकृतिक सुंदरता के लिए जाना जाता है। इस जिले की सीमाएं करीमनगर, मेदक और नंदेदू जिलों से मिलती और पूर्व में आदिलाबाद से मिलती हैं। इसका नाम हैदराबाद प्रांत के निज़ाम के नाम पर रखा गया है।
इतिहास
किंवदंती के अनुसार निज़ामाबाद नगर प्राचीन समय में त्रिकुंटकवंशीय इंद्रदत्त द्वारा लगभग 388 ई. में बसाया गया था। इस का राज नर्मदा और ताप्ती के निचले प्रदेशों में था। यह भी संभव जान पड़ता है कि नगर का नाम विष्णुकुंडिन इंद्रवर्मन् प्रथम (500 ई.) के नाम पर हुआ था। 1311 ई. में निज़ामाबाद पर अलाउद्दीन ख़िलजी ने आक्रमण किया। तत्पश्चात् यह नगर क्रमश: बहमनी, कुतुबशाही और मुग़ल राज्यों में सम्मिलित रहा। अंत में हैदराबाद प्रांत के निज़ाम का यहाँ आधिपत्य हो गया और इस ज़िले का नाम 1905 में निज़ामाबाद कर दिया गया था।
निजाम सागर
हैदराबाद से 144 किलोमीटर उत्‍तर पश्चिम में स्थित कृत्रिम जलकुंड निजाम सागर गोदावरी नदी की एक शाखा मंजीरा नदी पर बनाया गया है। यह स्‍थान अपनी मनमोहक खूबसूरती के लिए प्रसिद्ध है। यहां का मुख्‍य आकर्षण विशाल बांध है जिसपर तीन किलोमीटर लंबी सड़क है जिस पर गाडियां चलती हैं। यहां के खूबसरत उद्यान लोगों को अपनी ओर आकर्षित करते हैं। निजाम सागर में बोटिंग का भी आनंद लिया जा सकता है। पर्यटकों के लिए भी यहां सुविधाएं उपलब्‍ध कराई गई हैं।
अशोक सागर
निजामाबाद से करीब 7 किलोमीटर दूर अशोक सागर एक विशाल कृत्रिम जलाशल है। यहां पर सफाई से बनाए गए उद्यान और खूबसूरत चट्टानें हैं। जलाशय के बीचों बीच देवी सरस्‍वती की 15 फीट ऊंची प्रति इस स्‍थान की सुंदरता में चार चांद लगाती है। अष्‍टभुजाकार रेस्‍टोरेंट में खानपान का आनंद भी उठाया जा सकता है। अशोक सागर में झूलने वाला सेतु और बोटिंग सुविधाएं भी उपलब्‍ध हैं।
कंठेश्‍वर
निजामाबाद में एक जगह है जिसे कंठेश्‍वर के नाम से जाना जाता है। यह स्‍थान यहां स्थित मंदिर के लिए प्रसिद्ध है जो करीब 500 साल पुराना है। भगवान शिव (नील कंठेश्‍वर) को समर्पित इस मंदिर का वास्‍तुशिल्‍प देखते ही बनता है। इस मंदिर का निर्माण सातवाहन राजा सतकर्नी द्वितीय ने करवाया था। रथसप्‍तर्णी उत्‍सव यहां हर्षोल्‍लास के साथ मनाया जाता है।
निंबाद्री गुट्टा
मनोरम दृश्‍यावली के बीच स्थित लिंबाद्री पर्वत पर श्री नरसिंह स्‍वामी मंदिर प्रमुख दर्शनीय स्‍थल है। यह जगह निजामाबाद से 55 किलोमीटर की दूरी पर स्थित है। हर साल कार्तिक सुद्दा तडिया से त्रयोदशी तक यहां मेले का आयोजन किया जाता है।
सारंगपुर
निजामाबाद से 8 किलोमीटर दूर सारंगपुर में विशाल हनुमान मंदिर है जो इस जिले का प्रमुख धार्मिक स्‍थाल है। छत्रपति शिवाजी के गुरु संत समर्थ रामदास ने करीब 452 साल पहले इस मंदिर की नींव रखी थी। आवागमन की सुविधा, बिजली पानी का प्रबंध, धर्मशाला, बच्‍चों के लिए उद्यान आदि के होने से यह स्‍थान बड़ी संख्‍या में भक्‍तों को अपनी ओर खींचता है।
तीनगाउँले जाति
तीनगाउँले जाति नेपाल की एक जनजाति है।
निज़ामाबाद
किला रामालयम
मूल रूप से इंद्रपुरी के नाम से जाना जाने वाले इस शहर और किले का निर्माण राष्‍ट्रकुटों ने किया था। किले में 40 फुट ऊंचा एक विजय स्‍तंभ है जिसका निर्माण राष्‍ट्रकुट शासन के दौरान किया गया था। 1311 में अलाउद्दीन खिलजी ने इस किले पर अधिकार कर दिया। इसके बाद यह बहमनी, कुतुब शाही और असफ जोहिस के हाथ में आया। वर्तमान किला असफ जाही शैली के वास्‍तुशिल्‍प को दर्शाता है। किले में ही छत्रपति शिवाजी के गुरु समर्थ रामदास द्वारा बनाया गया बड़ा राममंदिर भी है। राजालयम किले से निजामाबाद शहर का सुंदर नजारा दिखाई देता है।
आवागमन
नजदीकी हवाई अड्डा हैदराबाद 162 किलोमीटर और वारंगल 230 किलोमीटर दूर
निजामाबाद हैदराबाद और मुंबई सैक्‍शन से जुड़ा है।
यह आंध्र प्रदेश और बाहर के शहरों से सड़क मार्ग से भी जुड़ा हुआ है। हैदराबाद और मुंबई से यहां के लिए वॉल्‍वो सर्विस भी उपलब्‍ध है।
दासी
दासी का अर्थ ग़ुलाम नारी है।
उदाहरण
आज के समाज में हर कोई स्वतन्त्र है - न कोई दासी है न कोई ग़ुलाम है। उदाहरण- रानी केकैई की दासी मंथरा थी।
कीवू झील
कीवू झील ( अंग्रेज़ी: Lake Kivu ) महान अफ़्रीकी झीलों में से एक है। यह कांगो लोकतान्त्रिक गणराज्य और रवाण्डा की अंतरराष्ट्रीय सीमा पर स्थित है।
जीन-जोसेफ सैनफोरचे
जीन-जोसेफ सैनफोरचे, जिसे केवल सैनफोरचे के रूप में जाना जाता है, एक फ्रांसीसी चित्रकार, कवि, डिजाइनर और मूर्तिकार है, जिसका जन्म 25 जून, 1929 को बोर्डो में हुआ था और 13 मार्च 2010 को सेंट-लियोनार्ड-डी-नोबलाट में निधन हो गया। उन्होंने कला क्रूरता का अभ्यास किया और गैस्टन चिसैक, जीन डबफेट, रॉबर्ट डूसन्यू के मित्र थे, जिनके साथ उन्होंने एक पत्राचार बनाए रखा।
मात पिता के चरणों में स्वर्ग
मात पिता के चरणों में स्वर्ग (अंग्रेज़ी: There's Heaven In The Foots Of Parents ) एक भारतीय टेलीविजन श्रृंखला है जो बच्चों और माता-पिता के बीच प्यार, भावना और सम्मान की अवधारणा पर आधारित है। 29 जून 2009 को कलर्स टीवी पर श्रृंखला का प्रीमियर हुआ, और राजन शाही द्वारा निर्मित है। यह शुभ की कहानी का अनुसरण करता है, जो अपने जीवन में कई उतार-चढ़ाव का सामना करता है, लेकिन हमेशा अपने माता-पिता की आज्ञा मानने और उनकी सेवा करने की कोशिश करता है। इसे जेमिनी टीवी पर तेलुगु में स्वर्गम के रूप में डब किया गया था। एक सीक्वेंस में ₹ 17.5 करोड़ की कीमत वाली पोर्श कार का इस्तेमाल किया गया था।
कथानक
कमला और सत्यनारायण त्रिपाठी का इकलौता बेटा शुभ एक होनहार और स्नेही लड़का है। वह विकलांग है और उसके एक पैर का ऑपरेशन होना है। हालांकि, शुभ के ऑपरेशन के लिए पर्याप्त धन जुटाने की कोशिश के दौरान भगदड़ में कमला की मौत हो जाती है। सत्यनारायण का यशोदा से पुनर्विवाह हो जाता है, जो शुभ को बहुत पसंद है। भले ही त्रिपाठी परिवार पर्याप्त धन जुटाने में सक्षम है, लेकिन डॉक्टर बताते हैं कि शुभ के ऑपरेशन के लिए बहुत देर हो चुकी है।
शुभ एक परिपक्व और जिम्मेदार युवक के रूप में बड़ा होता है। वह अपने छोटे सौतेले भाइयों - अर्जुन और अंश से प्यार करता है। विकलांग होने के कारण, शुभ को कई अपमान और निराशाओं का सामना करना पड़ता है, लेकिन वह ईश्वर और अपने माता-पिता के प्रति अपनी भक्ति में अटूट रहता है। सत्यनारायण खासकर शुभ पर भरोसा करते हैं। अर्जुन ने लोलिता से शादी की और शुभ ने सुहानी से शादी की। शुभ और सुहानी के खिलाफ अर्जुन और लोलिता यशोदा के मन में जहर घोलने लगते हैं। नतीजतन, शुभ के लिए यशोदा का प्यार डगमगाने लगता है। इससे शुभ और सुहानी के साथ त्रिपाठी घर छोड़ने, सुहानी गायब होने और एक बदले हुए रूप के साथ पाए जाने और लोलिता की मदद से अर्जुन ने घर का नियंत्रण संभालने के साथ जटिलताओं की एक श्रृंखला की ओर ले जाता है।
अंत में, सब ठीक हो जाता है, हालांकि इस प्रक्रिया में त्रिपाठी परिवार को कुछ अपरिवर्तनीय नुकसान होते हैं।
गत
गत के दो अर्थ हैं : (१) गुज़रा समय (२) हालत - विशेष रूप से ख़राब
हिंदी में
गत यानि कि बीता हुआ। जब कभी हम बीते हुये समय/काल की बात करते हैं तो गत शब्द का प्रयोग करते हैं।
दौलत सिंह कोठारी
डॉ दौलत सिंह कोठारी  (1906–1993) भारत के प्रसिद्ध वैज्ञानिक थे। भारत के प्रथम प्रधानमंत्री जवाहर लाल नेहरू की विज्ञान नीति में जो लोग शामिल थे उनमें डॉ॰ कोठारी, होमी भाभा, डॉ॰ मेघनाथ साहा और सी.वी. रमन थे। डॉ॰ कोठारी रक्षा मंत्री के वैज्ञानिक सलाहकार रहे। 1961 में विश्वविद्यालय अनुदान आयोग के अध्यक्ष नियुक्त हुए जहां वे दस वर्ष तक रहे। १९६४ में उन्हें राष्ट्रीय शिक्षा आयोग का अध्यक्ष बनाया गया।
जीवन परिचय
दौलत सिंह कोठारी का जन्म उदयपुर (राजस्थान) में एक अत्यन्त निर्धन परिवार में हुआ था। वे मेवाड़ के महाराणा की छात्रवृत्ति से आगे पढ़े। 1940 में 34 वर्ष की आयु में दिल्ली विश्वविद्यालय में प्रोफेसर के पद पर नियुक्त हुए। इलाहाबाद विश्वविद्यालय में जाने-माने भौतिकशास्त्री मेघनाद साहा के विद्यार्थी रहे। कैम्ब्रिज विश्वविद्यालय से लार्ड रदरफोर्ड के साथ पीएच.डी. पूरी की।
1961 में विश्वविद्यालय अनुदान आयोग के अध्यक्ष नियुक्त हुए जहां वे दस वर्ष तक रहे। डा. कोठारी ने यू.जी.सी. के अपने कार्यकाल में शिक्षकों की क्षमता, प्रतिष्ठा से लेकर केन्द्रीय विश्वविद्यालय और उच्च कोटि के अध्ययन केन्द्रों को बनाने में विशेष भूमिका निभाई। स्कूली शिक्षा में भी उनकी लगातार रुचि रही। इसीलिए उन्हें राष्ट्रीय शिक्षा आयोग (1964-1966) का अध्यक्ष बनाया गया। आजाद भारत में शिक्षा पर संभवतः सबसे महत्वपूर्ण दस्तावेज, जिसकी दो बातें बेहद चर्चित रही हैं। पहली – समान विद्यालय व्यवस्था (common school system) और दूसरे देश की शिक्षा स्नातकोत्तर स्तर तक अपनी भाषाओं में दी जानी चाहिए।
प्रशासन, शिक्षा, विज्ञान के इतने अनुभवी व्यक्ति को भारत सरकार ने उच्च प्रशासनिक सेवाओं के लिये आयोजित सिविल सेवा परीक्षा की रिव्यू के लिए कमेटी का 1974 में अध्यक्ष बनाया। इस कमेटी ने 1976 में अपनी रिपोर्ट सरकार को सौंपी जिसके आधार पर 1979 से भारत सरकार के उच्च पदों आई.ए.एस., आई.पी.एस. और बीस दूसरे विभागों के लिए एक सार्वजनिक (कॉमन) परीक्षा का आयोजन प्रारंभ हुआ। सबसे महत्वपूर्ण और क्रांतिकारी कदम जो इस कमेटी ने सुझाया वह था – अपनी भाषाओं में (संविधान की आठवीं अनुसूची में उल्लिखित सभी भारतीय भाषाओं ) और अंग्रेजी में उत्तर देने की छूट और दूसरा उम्र सीमा के साथ-साथ देश भर में परीक्षा केन्द्र भी बढ़ाये जिससे दूर देहात-कस्बों के ज्यादा-से-ज्यादा बच्चे इन परीक्षाओं में बैठ सकें और देश की सर्वश्रेष्ठ प्रतिभाएं देश के प्रशासन में समान रूप से हाथ बटाएं। भारतीय राष्ट्रीय विज्ञान अकादमी, तकनीकी शब्दावली आयोग और जवाहर लाल नेहरू विश्वविद्यालय, नई दिल्ली के 1981 से 1991 तक कुलाधिपति (चांसलर) भी रहे।
गांधी, लोहिया के बाद आजाद भारत में भारतीय भाषाओं की उन्नति के लिए जितना काम डॉ॰ कोठारी ने किया उतना किसी अन्य ने नहीं। यदि सिविल सेवाओं की परीक्षा में अपनी भाषाओं में लिखने की छूट न दी जाती तो गाँव, देहात के गरीब आदिवासी, अनुसूचित जाति, जनजाति के लोग उच्च सेवाओं में कभी भी नहीं आ सकते थे। अपनी भाषाओं में उत्तर लिखने की छूट से इन वंचितों में एक आत्मविश्वास तो जगा ही भारतीय भाषाओं के प्रति एक निष्ठा भी पैदा हुई।
प्रगुहा
प्रगुहा अधिकांश प्राणियों में मध्यजनस्तर से आच्छादित मुख्य शारीरिक गुहा है और पाचन तंत्र और अन्य अंगों को घेरने और समाहित करने हेतु शरीर के भीतर स्थित है।
शरीर भित्ति तथा आहार नाल के बीच में गुहा की उपस्थिति अथवा अनुपस्थिति वर्गीकरण का महत्त्वपूर्ण आधार है। इससे युक्त प्राणी को प्रगुही प्राणी कहते हैं। उदाहरण- ऐनेलिड, मोलस्का, सन्धिपाद शूलचर्मी, अर्धरज्जुकी तथा रज्जुकी। कुछ प्राणियों में यह गुहा मध्यजनस्तर से आच्छादित नहीं होती, बल्कि यह बाह्यत्वक् एवं अन्तस्त्वक् के मध्य बिखरी हुई थैली के रूप में पाई जाती है, उन्हें कूटगुहिक कहते हैं जैसे- ऐशेल्मिन्थ। जिन प्राणियों में प्रगुहा नहीं पाई जाती हैं उन्हें अगुहीय कहते हैं, जैसे- पट्टकृमि
पृष्ठरज्जु
शारीरिकी में, पृष्ठरज्जु एक लचीली छड़ होती है जो कठोर उपास्थि की संरचना के समान होती है। यदि किसी जाति के जीवन चक्र के किसी भी चरण (4 अन्य विशेषताओं के साथ) में पृष्ठरज्जु होता है, तो परिभाषानुसार, यह रज्जुकी होता है। नोटोकॉर्ड में रेशेदार और लोचदार म्यान द्वारा कवर की गई आन्तरिक, रसधानी हैं, जो अग्रपश्चस्थ अक्ष के साथ स्थित होती हैं, साधारणतः भ्रूण की उदरीय सतह की तुलना में पृष्ठीय के निकटवर्ती होती हैं, और मध्यजनस्तर से प्राप्त कोशिकाओं से बनी होती हैं।
शिमला विधानसभा निर्वाचन क्षेत्र, हिमाचल प्रदेश
शिमला विधानसभा निर्वाचन क्षेत्र हिमाचल प्रदेश विधानसभा के 68 निर्वाचन क्षेत्रों में से एक है। शिमला जिले में स्थित यह निर्वाचन क्षेत्र अनारक्षित है। 2012 में इस क्षेत्र में कुल 54,905 मतदाता थे।
चुनावी आंकड़े
2017 के विधानसभा चुनाव में सुरेश भारद्वाज इस क्षेत्र के विधायक चुने गए।
कालक्रम
आकृति
आकृति एक हिन्दी शब्द है।
हिंदी में
समरूप
हवासील
हवासील (Spot-billed pelican) या भूरा पेलिकन (Grey pelican), जिसका वैज्ञानिक नाम पेलेकैनस फिलिपेन्सिस (Pelecanus philippensis) है, पेलिकन पक्षियों की एक जीववैज्ञानिक जाति है। यह ईरान और भारत से लेकर इण्डोनेशिया तक पाई जाती है।
रटलैण्ड द्वीप
रटलैण्ड द्वीप (Rutland Island) भारत के अण्डमान व निकोबार द्वीपसमूह के अण्डमान द्वीपसमूह भाग का एक द्वीप है। यह बृहत अण्डमान द्वीपों का दक्षिणतम द्वीप है और दक्षिण अण्डमान द्वीप से बिलकुल दक्षिण में स्थित है। इस से आगे रटलैण्ड द्वीप के दक्षिण में डंकन जलसन्धि के पार छोटा अण्डमान द्वीप स्थित है। रटलैण्ड द्वीप कभी जंगिल समुदाय की गृहभूमि थी जो १९०७ में ही विलुप्त हो गये, जिसका कारण अण्डमान के बाहर से आये रोग माने जाते हैं।
निमं जोड़
निमं जोड़ में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
काराबो मोटलहंका
काराबो मोटलहंका (जन्म 17 अप्रैल 1992) बोत्सवाना के एक क्रिकेटर हैं। वह 2015 आईसीसी विश्व क्रिकेट लीग डिवीजन छह टूर्नामेंट में खेले।
मई 2019 में, उन्हें युगांडा में 2018-19 आईसीसी टी20 विश्व कप अफ्रीका क्वालीफायर टूर्नामेंट के क्षेत्रीय फाइनल के लिए बोत्सवाना के दस्ते के कप्तान के रूप में नामित किया गया था।  उन्होंने 20 मई 2019 को युगांडा के खिलाफ बोत्सवाना के लिए अपना ट्वेंटी 20 अंतर्राष्ट्रीय (टी20आई) पदार्पण किया। अक्टूबर 2021 में, उन्हें रवांडा में 2021 आईसीसी पुरुष टी20 विश्व कप अफ्रीका क्वालीफायर टूर्नामेंट के ग्रुप बी में उनके मैचों के लिए बोत्सवाना के दस्ते के कप्तान के रूप में नामित किया गया था।
एडम ब्रिज समुद्री राष्ट्रीय उद्यान
एडम ब्रिज समुद्री राष्ट्रीय उद्यान (இராமர் பாலம் கடல்சார் தேசிய பூங்கா Irāmar Pālam Kaṭalcār Tēciya Pūṅkā) श्रीलंका में एक राष्ट्रीय उद्यान है। यह उत्तरी श्रीलंका में रामसेतु (राम का पुल) के आसपास है। एडम ब्रिज 22 जून 2015 को 18,990 हेक्टेयर (46,925 एकड़) के क्षेत्र के साथ एक राष्ट्रीय उद्यान बन गया। एडम ब्रिज के आसपास पाए जाने वाले समुद्री जीवन में सूंस, डूगोंग और कछुए शामिल हैं।
इतिहास
"ब्रिज" के निर्माण के बारे में कई सिद्धांत और किंवदंतियां हैं, जो सबसे प्रसिद्ध में से एक है - भारतीय महाकाव्य "रामायण" के अनुसार, पुल का निर्माण अयोध्या के राजा राम के आदेशों द्वारा किया गया था।
चेन्नई में ताइपे आर्थिक और सांस्कृतिक केंद्र
चेन्नई में ताइपे आर्थिक और सांस्कृतिक केंद्र (चीनी: 駐清奈辦事處; पिनयिन: Zhù Qīng Nài Bànshì Chù) भारत के दक्षिणी राज्यों और क्षेत्रों में ताइवान के हितों का प्रतिनिधित्व करता है, जो की अनुपस्थिति में एक वास्तविक वाणिज्य दूतावास के रूप में कार्य करता है। राजनयिक संबंधों। इसकी स्थापना 2012 में हुई थी। यह एक प्रतिनिधि के नेतृत्व में है, वर्तमान में टीएन चुंग-क्वांग।
केंद्र श्रीलंका और मालदीव के साथ संबंधों के लिए भी जिम्मेदार है।
नई दिल्ली में भारत में एक ताइपे आर्थिक और सांस्कृतिक केंद्र भी है। यह नेपाल और भूटान के साथ संबंधों के लिए जिम्मेदार है, और बैंकॉक में थाईलैंड में ताइपे आर्थिक और सांस्कृतिक कार्यालय के साथ बांग्लादेश के लिए संयुक्त जिम्मेदारी है।
ताइवान में इसका समकक्ष निकाय ताइपे में भारत-ताइपे एसोसिएशन है।
मखदमपुर गाँव, खिज़िरसराय (गया)
मखदमपुर खिज़िरसराय, गया, बिहार स्थित एक गाँव है।
पत्रिका टीवी
पत्रिका टीवी एक हिंदी भाषा की न्यूज़ वेबसाइट है, जो संदीप जिनागल द्वारा स्वामित्व में है। इसकी पूरी आदर्शवादिता मुक्त मीडिया एक लोकतंत्र की आधारशिला होती है। 2015 में स्थापित, पत्रिका टीवी आज भारत में सबसे ज्यादा पढ़ी जाने वाली, विश्वसनीय और सम्मानित समाचार नेटवर्क है और इंटरनेट में एक अग्रणी पहलू है। पत्रिका टीवी हर समाचार क्रांति के मुख्यांश में स्थान रखता है।
पत्रिका टीवी का प्रयास आपको जीवन में आगे बढ़ने में मददगार सामग्री प्रदान करना है। और आपकी आवाज उठाने के लिए एक मंच। इसीलिए, पत्रिका टीवी पर आपको नवीनतम समाचार से शिक्षा, रोजगार, न्यू इंडिया के बदलते आर्थिक दृष्टिकोण तक की उपयोगी चर्चाओं के बारे में जानकारी मिलेगी, खेल, सिनेमा और विदेश से भरपूर मसालेदार बातें, और पुस्तक दुनिया से ली गई रोचक कहानियों का भी प्रसार होगा। समग्रतः, पत्रिका टीवी ने आपके लिए एक ऐसा दुनिया इंटरनेट पर लाया है, जो आपको जीवन के लिए उत्साह से भर देगा!
निम्र
निम्र में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
क्लाइव ओवेन
क्लाइव ओवेन (3 अक्टूबर 1964 को जन्में) एक ब्रिटिश अभिनेता हैं, जिन्होनें टेलीविजन, रंगमंच और फिल्मों में काम किया है। ITV श्रृंखला चान्सर में 1990 से 1991 तक मुख्य भूमिका निभाकर उन्होंने यूनाइटेड किंगडम में पहली बार अपनी पहचान बनाई। तत्पश्चात उन्होंने फिल्म क्लोज़ माई आइज़ (1991) में अपनी भूमिका के लिए प्रशंसा प्राप्त की इसके बाद उन्होंने फिल्म क्रोपियर (1998) में एक संघर्षरत लेखक की भूमिका के लिए अंतरराष्ट्रीय स्तर पर ध्यान आकर्षित किया। 2005 में, ओवेन ने एक गोल्डन ग्लोब और एक BAFTA पुरस्कार जीता और वे क्लोज़र (2004) नामक नाटक में अपनी भूमिका के लिए सर्वश्रेष्ठ सहायक अभिनेता के अकादमी पुरस्कार के लिए नामित हुए. उसके बाद से उन्होंने फिल्मों में मुख्य तथा सहायक भूमिकाएं निभाई जिनमें शामिल है सिन सिटी (2005), इनसाइड मैन (2006) और चिल्ड्रेन ऑफ़ मेन (2006).
कैरियर
प्रारंभ में, ओवेन ने टेलीविजन में अपने लिए एक कैरियर बनाया। 1988 में ओवेन ने बीबीसी (BBC) निर्मित प्रेशियस बेन में गिदोन सार्न की भूमिका निभाई और चैनल 4 की फिल्म व्रूम में अभिनय किया, इसके बाद 1990 के दशक में ब्रिटेन में वे नियमित रूप से मंच और टेलीविजन पर आने लगे, विशेष रूप से ITV श्रृंखला चान्सर के मुख्य भूमिका में, जिसके बाद वे थेम्स टेलीविजन निर्मित लोरना डूने में नज़र आए।
उन्होंने 1991 में बनी स्टीफन पोलियाकोफ़ की फिल्म क्लोज़ माई आइज़ में अपने अभिनय के लिए आलोचकों की प्रशंसा प्राप्त की - जिसमें उनका एक पूर्ण अग्र नग्न दृश्य है - यह फिल्म एक ऐसे भाई-बहन की कहानी है जो सगोत्रगामी प्रेम संबंध में उलझ गए। उन्होंने बाद में निम्नलिखित फिल्मों में काम किया दी मैजिशियन, क्लास ऑफ़ '61, सेंचुरी, नोबडीज़ चिल्ड्रेन, एन इवनिंग विथ गैरी लिनेकर, डूम्सडे गन, रिटर्न ऑफ़ दी नेटिव, दी टर्नअराउंड और फिर उन्होंने कार्लटन के निर्माण में बनी फिल्म शरमन में अभिनय किया जो एक जासूस की कहानी थी। 1996 में, उन्होंने अपनी पहली बड़ी हॉलीवुड फिल्म दी रिच मैन्स वाइफ में हेल बेरी के साथ अभिनय किया, इसके पश्चात उन्होंने माइक होजेस द्वारा निर्देशित चैनल 4 की फिल्म क्रोऊपियर (1998) में अभिनय करके अंतरराष्ट्रीय स्तर पर प्रशंसा हासिल की। क्रोऊपियर में, उन्होंने एक संघर्षरत लेखक की शीर्षक भूमिका निभाई जो अपने लेखन के लिए प्रेरणा लेने के लिए, सिर्फ एक डकैती की योजना में पकड़े जाने के उद्देश्य से लंदन कैसीनो में नौकरी करने लगता है। 1999 में, उन्होंने स्प्लिट सेकेंड में एक दुर्घटना के प्रति संवेदनशील ड्राइवर की भूमिका निभाई, यह एक दशक में उनका पहला BBC निर्माण था।
इसके बाद उन्होंने एक BBC1 के नाटक दी एको में अभिनय किया। उन्होंने ग्रीन फिंगर नामक एक फिल्म में अभिनय किया जो एक ऐसे अपराधी की कहानी है जो एक बागीचे में काम करने जाता है, इसके बाद उन्होंने BBC1 की रहस्य श्रृंखला सेकेंड साईट में अभिनय किया। 2001 में, उन्होंने BBC2 के एक वृत्तचित्र वॉक ऑन बाई में आवाज़ दी जो वर्षों से चले आ रहे लोकप्रीय संगीत के विषय में था और साथ ही साथ उन्होंने ए डे इन दी डेथ ऑफ़ जो एग्ग नामक एक बड़े पैमाने पर प्रशंसित रंगमंच निर्माण में अभिनय किया।
2001 की गर्मियों में दी हायर फिल्म में दी ड्राइवर की भूमिका में अभिनय करके वे उत्तरी अमेरिका के दर्शकों में प्रसिद्ध हो गए, यह फिल्मों की एक लघु श्रृंखला थी जो BMW द्वारा प्रायोजित और प्रमुख निर्देशकों द्वारा बनाई गयी थी। इसके बाद वे रॉबर्ट आल्टमन की गोसफोर्ड पार्क में नज़र आए जिसमें उनके साथ सभी बड़े कलाकार शामिल थे जैसे हेलेन मिरेन, मैगी स्मिथ, माइकल गैमबोन, क्रिस्टिन स्कॉट थॉमस और रेयान फिलिप. वे 2002 की हिट दी बॉर्न आईडेंटीटी में भी नजर आए। 2003 में, आई विल स्लीप वेन आई ऐम डेड बनाने के लिए वे होजेस के साथ फिर से जुड़े. उन्होंने बीयोंड बोर्डर्स में अभिनय किया और किंग आर्थर में उन्होंने शीर्षक भूमिका निभाई, जिसके लिए उन्हें घुड़ सवारी सीखनी पड़ी.
ओवेन, वेस्ट एंड और ब्रॉडवे के हिट नाटक क्लोजर में भी नजर आए, जो पैट्रिक मारबेर द्वारा निर्मित थी और जिसे एक फिल्म के रूप में निर्मित करके 2005 में प्रदर्शित किया गया। नाटक में उन्होंने "डैन" का किरदार निभाया, लेकिन इसके फिल्म संस्करण में वे चर्म विशेषज्ञ "लैरी" बने। फिल्म संस्करण में उनके द्वारा निभाई गयी लैरी की भूमिका ने उन्हें काफी पहचान दी और साथ ही साथ उन्हें गोल्डन ग्लोब और BAFTA पुरस्कार दिया गया और वे सर्वश्रेष्ठ सहायक अभिनेता के लिए अकादमी पुरस्कार के लिए भी नामित हुए. उन्होंने कहा कि ऑस्कर में नामांकन के बाद से उनसे बढ़ी अपेक्षाओं ने फिल्म-निर्माण के प्रति उनके दृष्टिकोण को नहीं बदला है और कहा कि "मैं जो भी फिल्म करता हूं उसमें यही कोशिश करता हूं कि, जितना हो सके उसे अच्छा करूं और मैं इतना ही कर सकता हूं."
क्लोजर के बाद, वे डीरेल्ड में जेनिफर एनिसटन के साथ नजर आए, कॉमिक बुक थ्रिलर सिन सिटी में उन्होंने नॉई खलनायक द्वाईट मैकार्थे की भूमिका निभाई और इनसाइड मैन में उन्होंने एक रहस्यात्मक बैंक लुटेरे की भूमिका निभाई. सार्वजनिक रूप से खंडन करने के बावजूद, ऐसी अफवाहें रही कि पियर्स ब्रोज़नन के बाद ओवेन ही अगले जेम्स बॉण्ड बनेंगे. अक्टूबर 2005 में यूनाइटेड किंगडम में कराए गए एक सार्वजनिक सर्वेक्षण (SkyNews) में पाया गया कि वे उसकी श्रृंखला की अगली किस्त के लिए जनता की पहली पसंद हैं। हालांकि, उसी माह, यह घोषणा की गई कि साथी ब्रिटिश अभिनेता डेनियल क्रेग अगले जेम्स बॉण्ड बनेंगे. डीटेल्स के सितंबर 2007 अंक में एक साक्षात्कार के दौरान उन्होंने दावा किया कि उन्हें ना तो कभी इस भूमिका की पेशकश की गयी और ना ही इस किरदार के संबंध में मुझसे किसी ने संपर्क किया। 2006 में, उन्होंने दी पिंक पैंथर के पुनः निर्माण में बॉन्ड से संबंधित एक मजाकिया नकल प्रस्तुत की जिसमें उन्होंने नीगेल बोसवेल, एजेंट 006" नामक किरदार को निभाया (जब वे इंस्पेक्टर क्लोऊसौ से स्वयं का परिचय कराते हैं तब वे ओवेन के चरित्र पर चुटकी लेते हुए कहते हैं कि यह "एक बड़ी सफलता से थोडा ही कम है").
2006 में, ओवेन ने अत्यधिक प्रशंसित चिल्ड्रेन ऑफ़ मेन में अभिनय किया, जिसके लिए उन्हें व्यापक प्रशंसा प्राप्त हुई। इस फिल्म को विभिन्न पुरस्कारों के लिए नामित किया गया, जिसमें सर्वश्रेष्ठ अनुकूलित पटकथा के लिए अकादमी पुरस्कार शामिल है; ओवेन ने पटकथा पर काम किया, हालांकि उन्हें उसका श्रेय नहीं दिया गया। अगले वर्ष उन्होंने पॉल गियामाटी के साथ फिल्म शूट 'एम अप में अभिनय किया और केट ब्लैंचेट के साथ एलिजाबेथ I ऑफ़ इंग्लैंड में उन्होंने सर वाल्टर रैले की भूमिका निभाई.Elizabeth: The Golden Age वे रिकी गरवाइस के शो एक्स्ट्राज़ के क्रिसमस स्पेशल में नज़र आए, जैसा की वीडियो पोडकास्ट टीज़र में दिखाया गया। ओवेन ने दी इंटरनेशनल (2009) में भी अभिनय किया, जिस फिल्म को उन्होंने एक "विक्षिप्त राजनीतिक थ्रिलर" के रूप में वर्णित किया। इसके बाद उन्होंने द बॉयज़ आर बैक में प्रमुख भूमिका निभाई जो साइमन कार द्वारा लिखी पुस्तक द बॉयज़ आर बैक इन टाउन का एक ऑस्ट्रेलियाई रूपांतर है।
यह बताया गया कि ओवेन और डेंजेल वॉशिंगटन 2010 में इनसाइड मैन की अगली कड़ी के लिए साथ आएंगे. अप्रैल 2010 में, उन्हें जुआन कार्लोस फ्रेस्नाडिलो की हॉरर-थ्रिलर इनट्रूडर्स में मुख्य भूमिका में पेश किया गया।
जून 2010 में यह घोषणा की गई कि ओवेन और निकोल किडमैन, अर्नेस्ट हेमिंग्वे और मार्था गेल्होर्न के रिश्ते पर बनने वाली एचबीओ (HBO) की फिल्म गेल्होर्न एंड हेमिंग्वे में मुख्य भूमिका निभाएंगे. बारबरा टर्नर और जैरी स्टाल द्वारा लिखित इस फिल्म में जेम्स गेंडोल्फिनी कार्यकारी निर्माता के रूप में काम करेंगे। इस फिल्म का निर्देशन फिलिप काऊफमन द्वारा किया जाएगा और इसका फिल्मांकन कथित रूप से अगले वर्ष शुरू होगा।
निजी जीवन
एक बाद की घटना जिसे उन्होंने "अति भावुक" के रूप में वर्णित किया, उनकी मुलाक़ात अपनी भावी पत्नी अभिनेत्री सारा जेन-फेंटन से हुई, जब उन दोनों ने यंग विक में रोमियो एंड जूलियट में मुख्य भूमिका निभाई. 6 मार्च 1995 को इस युगल ने विवाह रचाया और वे अपनी दो बेटियों - हन्ना और एवी के साथ हाईगेट, लंदन और रबनेस, नॉर्थ एसेक्स में रहते हैं।
नवंबर 2006 में, वे हार्विक, एसेक्स, इंग्लैंड, के इलेक्ट्रिक पैलेस सिनेमा के संरक्षक बने और कपड़े के खराब होते तत्त्व की मरम्मत के लिए धनराशि की एक अपील शुरू की।
वे इन्डिए रॉक बैंड के हार्ड-फाई संगीत को पसंद करते हैं और उनके दो कोंसरटों में दिखे गए, 15 मई 2006 को, ब्रिक्सटन अकादमी में और 18 दिसम्बर 2007 को वेम्बली एरेना में. कोवेंट्री से आने के बावजूद ओवेन एक लिवरपूल समर्थक है।
कोसली
कोसली (Kosli) भारत के हरियाणा राज्य के रेवाड़ी ज़िले में स्थित एक नगर है। यह इसी नाम की तहसील का मुख्यालय भी है।
विवरण
कोसली में अहीरवाल (अहीर समुदाय) बसते हैं। यह दिल्ली से 80 किलोमीटर दक्षिण-पश्चिम में स्थित है। कोसली तहसील राष्ट्रीय राजधानी क्षेत्र का हिस्सा है। कोसली हरियाणा का सबसे बड़ा विधानसभा क्षेत्र है। कोसली के क्षेत्र में लगभग 138 गांव हैं। कोसली आज उन सैनिकों और अधिकारियों के उच्च अनुपात के लिए जाना जाता है जो भारतीय सेना और भारत के अन्य सशस्त्र बलों में 'सैनिकों की खान' के रूप में योगदान करते हैं, और शिक्षकों की संख्या के लिए यह हरियाणा शिक्षा प्रणाली में योगदान देता है।
इतिहास
हरियाणा राज्य गजेटियर के अनुसार कोसली की स्थापना 1193 ई। में दिल्ली के जाट महाराजा के पोते  कोशल  सिंह तोमर ने एक  गाँव के रूप में की थी। कोशल सिंह ने कहा कि कोसली में साधु बाबा मुक्तेश्वर पुरी, कोसली से मिले थे, जो उस समय घने झाड़ जंगल में था
ब्रिटिश राज के दौरान कोसली में लगभग सत्तर वरिष्ठ कमीशन अधिकारी और लगभग एक सौ पचास जूनियर कमीशन अधिकारी थे। 1914-1918 के बीच पहले विश्व युद्ध में कोसली के 247 सैनिकों ने भाग लिया था, और तीनों को भारतीय सैन्य योग्यता, 1 सैन्य क्रॉस, 2 अशोक चक्र, 1 महावीर चक्र, 2 शौर्य चक्र, 4 सुरक्षा बल, 1 पुलिस पदक से सजाया गया था। [ स्पष्टीकरण की आवश्यकता है] आज वहां लगभग सौ सैन्य पेंशनर रहते हैं, जिनमें ब्रिटिश शासन के दौरान विभिन्न सैन्य सम्मान प्राप्त करने वाले कई लोग शामिल हैं। [१] इस गांव से द्वितीय विश्व युद्ध के दौरान बर्मा में बड़ी संख्या में सैनिकों की सेवा की गई थी। [उद्धरण वांछित] नायब कमांडेंट राव राम नारायण सिंह को 1924 में राय बहादुर की उपाधि से सम्मानित किया गया था। [उद्धरण वांछित] उनके घर के एक हिस्से को अधिकारी के रूप में पेश किया गया 40 साल से।
परिवहन
कोसली रेलवे स्टेशन रेवाड़ी- भिवानी रेलवे लाइन पर रेवाड़ी से 30 किमी. है बहुत जल्द ही पूरे खंड के विद्युतीकरण के बाद रेलवे ट्रैक के दोहरीकरण का काम तेजी से चल रहा है। रेल मंत्रालय ने स्टेशन परिसर में शहीदों को सम्मान देकर सम्मानित किया था। एक लेफ्टिनेंट कर्नल के साथ संबंधित है; कोसली के राय सिंह ने नाथू ला में चीन-भारतीय सीमा विवाद के लिए महावीर चक्र से सम्मानित किया। रेलवे लाइन पर एक फ्लाईओवर का निर्माण और परिचालन किया जा रहा है। हरियाणा का दूसरा सबसे बड़ा फ्लाईओवर कहा जाता है। कोसली में हरियाणा रोडवेज का डिपो है। कोसली रेवाड़ी के रूप में सड़क मार्ग से कई शहरों से जुड़ता है। कनीना, महेंद्रगढ़, दादरी, डेल्ही, नूंह, जयपुर, झज्जर, रोहतक, फरीदाबाद, गुड़गांव आदि।
धर्म
कोसली शहर में एक मठ जो एक [महंत] के नेतृत्व में हिंदू मठ है। हर साल होली के त्योहार के दिन इस मेले में बाबा मुक्तेश्वर पुरी, कोसली के सम्मान में एक मेले का आयोजन किया जाता है। एक और मेला है जिसे कोसली के स्थानीय लोगों द्वारा "देबी का मेला" कहा जाता है। यह मेला 25 मार्च 2018 (रविवार) को आयोजित किया गया था। दबी माता और बाबा मुक्तेश्वर पुरी महाराज के दर्शन करने के लिए विभिन्न गांवों के लोग बड़ी संख्या में आए थे। मठिया बहुत पुराना है और यह कोसली के लोगों की भक्ति का केंद्र है।
सुविधाएँ
"मुख्य बस स्टैंड से दूरी" (कई उद्योग अस्पताल भी)
मटेला मल्ला, द्वाराहाट तहसील
मटेला मल्ला, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
उज्जैन का पर्यटन
उज्जैन में कई दर्शनीय स्थल हैं। वे इस प्रकार से हैं।
महाकालेश्वर मंदिर
उज्जैन के महाकालेश्वर की मान्यता भारत के प्रमुख बारह ज्योतिर्लिंगों में है। महाकालेश्वर मंदिर का माहात्म्य विभिन्न पुराणों में विस्तृत रूप से वर्णित है। महाकवि तुलसीदास से लेकर संस्कृत साहित्य के अनेक प्रसिध्द कवियों ने इस मंदिर का वर्णन किया है। लोक मानस में महाकाल की परम्परा अनादि है। उज्जैन भारत की कालगणना का केंद्र बिन्दु था और महाकाल उज्जैन के अधिपति आदिदेव माने जाते हैं।
इतिहास के प्रत्येक युग में-शुंग, कुषाण, सात वाहन, गुप्त, परिहार तथा अपेक्षाकृत आधुनिक मराठा काल में इस मंदिर का निरंतर जीर्णोध्दार होता रहा है। वर्तमान मंदिर का पुनर्निर्माण राणोजी सिंधिया के काल में मालवा के सूबेदार रामचंद्र बाबा शेणवी द्वारा कराया गया था। वर्तमान में भी जीर्णोध्दार एवं सुविधा विस्तार का कार्य होता रहा है। महाकालेश्वर की प्रतिमा दक्षिण मुखी है। तांत्रिक परम्परा में प्रसिध्द दक्षिण मुखी पूजा का महत्त्व बारह ज्योतिर्लिंगों में केवल महाकालेश्वर कोही प्राप्त है। ओंकारेश्वर में मंदिर की ऊपरी पीठ पर महाकाल मूर्ति कीतरह इस तरह मंदिर में भी ओंकारेश्वर शिव की प्रतिष्ठा है। तीसरे खण्ड में नागचंद्रेश्वर की प्रतिमा के दर्शन केवल नागपंचमी को होते हैं। विक्रमादित्य और भोज की महाकाल पूजा के लिए शासकीय सनदें महाकाल मंदिर को प्राप्त होती रही है। वर्तमान में यह मंदिर महाकाल मंदिर समिति के तत्वावधान में संरक्षित है।